de5c0d7b632fc3a587535bba0d5b5b48
##### Τα δόντια που εμπλέκονται στη βλάβη θα διατηρηθούν;


oralmedsurg.com
2021.04

Τα εμπλεκόμενα δόντια είναι δυνατό να διατηρηθούν αφού προηγηθεί ενδοδοντική θεραπεία και πιθανότατα ακρορριζεκτομή (δες σχετική ενότητα) διαφορετικά θα χρειασθεί να εξαχθούν. Το τελικό σχέδιο θεραπείας εξαρτάται από τις συνθήκες της εκάστοτε περίπτωσης.



235803fe7baee8452926426b28d7ae91
##### Γιατί πρέπει να γίνει ιστολογική εξέταση της κύστης;


oralmedsurg.com
2021.04

Όπως ήδη αναφέρθηκε ο αριθμός διαφόρων τύπων κυστικών αλλοιώσεων που αναπτύσσονται στην περιοχή των γνάθων και των μαλακών μορίων είναι ιδιαίτερα μεγάλος, διαθέτοντας ο καθένας εξ’αυτών ιδιαίτερα χαρακτηριστικά. Μεταξύ των διαφόρων τύπων κύστεων μερικές εμφανίζουν τάση υποτροπής και σπανιότερα κακοήθη εξαλλαγή, κατά συνέπεια η ακριβής ταυτοποίηση της εκάστοτε βλάβης είναι επιβεβλημένη. 



a57364677eb7fc707d22ac4fd03eca6d
##### Το απολεσθέν οστό στην περιοχή που είχε αναπτυχθεί η κυστική κοιλότητα θα αναπλασθεί;


oralmedsurg.com
2021.04

Μετά την εξαίρεση της αλλοίωσης από το οστό της γνάθου ο οργανισμός θα ευοδώσει  την επούλωση του οστικού ελλείμματος, οδηγώντας στην ανάπλαση του οστού. Φυσικά ο βαθμός αναπλήρωσης εξαρτάται από το μέγεθος του εν λόγω χάσματος. Σε περιπτώσεις μεγάλων κοιλοτήτων που ξεπερνούν διαστάσεις που ορίζουν τα ελλείμματα κρίσιμου μεγέθους θα χρειασθεί επικουρικά να τοποθετηθεί κάποιο υλικό οστικής ανάπλασης (δες σχετική ενότητα). 


